Document ID: 32009R0054

KOMMISSIONENS FORORDNING (EF) Nr. 54/2009
af 21. januar 2009
om ændring af Rådets forordning (EF) nr. 669/97 for så vidt angår åbning og forvaltning af fællesskabstoldkontingenter for fisk og fiskevarer med oprindelse på Færøerne
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 669/97 af 14. april 1997 om åbning og forvaltning af fællesskabstoldkontingenter for så vidt angår visse fisk og fiskevarer med oprindelse på Færøerne, om fastlæggelse af visse regler for ændring og tilpasning af disse foranstaltninger og om ophævelse af forordning (EF) nr. 1983/95 (1), særlig artikel 5, stk. 1, og
ud fra følgende betragtninger:
(1)
Ved afgørelse nr. 2/2008 truffet af Den Blandede Komité EF/Danmark-Færøerne (2008/957/EF) (2) blev tabel I og II i bilaget til protokol nr. 1 til aftalen mellem Det Europæiske Fællesskab på den ene side og Danmarks regering og Færøernes landsstyre på den anden side ændret.
(2)
Ifølge den ændrede protokol nr. 1 til aftalen skal der åbnes tre nye årlige toldkontingenter for import til EF af fisk og fiskevarer med oprindelse på Færøerne. De nye toldkontingenter gælder fra 1. september 2008. For at gennemføre de nye toldkontingenter bør listen over fisk og fiskevarer, der er omfattet af toldkontingenter, i forordning (EF) nr. 669/97 tilpasses.
(3)
Ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (3) blev der fastlagt et forvaltningssystem for toldkontingenter, der er baseret på den kronologiske rækkefølge, hvori toldangivelserne antages. Af forenklingshensyn og for at sikre en effektiv forvaltning i nært samarbejde mellem de færøske myndigheder, medlemsstaternes toldmyndigheder og Kommissionen bør forvaltningssystemet gælde for toldkontingenterne i forordning (EF) nr. 669/97.
(4)
For 2008 bør toldkontingenterne i nærværende forordning beregnes som en andel af de basismængder, der er fastsat i afgørelse nr. 2/2008 (2008/957/EF), i forhold til, hvor stor en del af året der er gået, inden kontingenterne finder anvendelse.
(5)
Forordning (EF) nr. 669/97 bør derfor ændres i overensstemmelse hermed.
(6)
I overensstemmelse med afgørelse nr. 2/2008 (2008/957/EF) anvendes de nye toldkontingenter fra den 1. september 2008. Nærværende forordning bør derfor anvendes fra samme dato.
(7)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
I forordning (EF) nr. 669/97 foretages følgende ændringer:
1)
Artikel 2 affattes således:
»Artikel 2
Toldkontingenterne i denne forordning forvaltes i overensstemmelse med artikel 308a, 308b og 308c i forordning (EØF) nr. 2454/93.«
2)
Bilaget ændres som anført i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. september 2008.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. januar 2009.

Labels: 3
18
17
6